Vi blev i husstanden kontaktet af Alm. Brand tilbage i April 2015. Vi sagde ja tak til en samtale, men betingelsen for at skrive forsikring var, at jeg personligt kunne få en billigere bilforsikring end den, jeg havde ved GF. Assurandøren kommer ud, og vi får efter et par samtaler fundet ud af en aftale, hvor mine samlede forsikringsomkostninger bliver fastsat til 10.500,-
Efterfølgende modtager jeg en mail, hvor jeg skal gå ind på hjemmesiden og bekræfte tilbuddet. Hjemmesiden virker dog ikke efter hensigten, og jeg prøver flere gange over flere dage at bekræfte tilbuddet, men hjemmesiden melder fejl hver gang. Jeg kontakter assurandøren, og han kommer ud med tilbuddet (10.500,-) på papir, og jeg får lov at skrive under. 

Tiden går, og jeg hører ikke andet fra dem. Jeg undrer mig lidt over at jeg ikke har modtaget en regning, men tænker, at den vel kommer på et tidspunkt. Først i Juli samme dag som jeg tager på ferie, modtager jeg så brev fra Skat / Motorkontoret. Her får jeg at vide, at jeg inden for 8 dage skal have lavet ny forsikring på min bil, da de ikke har registreret ny forsikring fra jeg opsagde den gamle. Jeg kontakter straks assurandøren, som siger, at han vil se på det. Det får han så også gjort, og det bliver bragt i orden, men han forsøger at bilde mig ind, at det er motorkontorets fejl (ja, den er god med dig). Jeg fortæller ham samtidig, at jeg ikke har modtaget en regning på mine forsikringer endnu, og han fortæller mig, at han har forsøgt at trække pengene på min konto, men at betalingen er blevet afvist. Jeg kontakter min bank, og min rådgiver fortæller mig med det samme, at det er løgn. Jeg kontakter igen Alm. Brand og fortæller dem, at der altså ikke er afvist en betaling fra min konto af. Alm. Brand tilsender mig så et elektronisk indbetalingskort - og det er her, at det RIGTIG går galt. Indbetalingskortet skulle efter aftalen være på 10.500 kroner, men jeg modtager i stedet en forsikring KUN på min bil på VANVITTIGE 14.500 kroner - 4.500 mere, end jeg allerede betalte for min bilforsikring. Jeg kontakter igen Alm. Brand, og de fortæller mig at de ikke kan tilbyde den forsikring, som jeg har fået tilbudt, da jeg ikke har haft egen bil i 3 år. Det var assurandøren dog informeret om, da han gav mig tilbuddet og han skrev under.

Vi har i husstanden siden kontaktet et nyt forsikringsselskab, og jeg har nu fået et tilbud på 6.500 kroner, hvilket jeg er tilfreds med. Nu ringer Alm. Brand så og fortæller, at de vil have gebyrer for opsigelsen af forsikringen, lydende på ET TUSIND KRONER for 2½ måneds forsikring, SOM JEG IKKE HAR INDGÅET AFTALE OM. Det er fuldstændig vanvittigt og et ufatteligt svineri. 

Jeg kan absolut ikke anbefale Alm. Brand til nogen, og det er ABSOLUT sidste gang, at de skal ringe hjem til mig! Det er en skam, jeg ikke kan undlade at give stjerner, for så havde jeg gjort det.

REDIGERET: I en samtale med en medarbejde fra Alm. Brand dd. 21/08 har jeg i øvrigt fået at vide, at jeg skal betale de 14.000+ kroner, ellers risikerer jeg at komme i Ribers/RKI. Mig bekendt er det ikke lovligt at true med Ribers/RKI før jeg har fået 3 skriftlige rykkere og en skriftlig advarsel om, at jeg kommer i Ribers/RKI. Jeg har ikke modtaget en eneste rykker eller skriftlig advarsel. Ydermere er Alm. Brand (kreditor) som forsikringsselskab ikke i stand til at registrere husstanden i RKI, hvis der ikke er afsagt dom i enten foged eller civilretten.